《千秋岁 其四》
宋代·陈三聘

斜日熔金，三万顷、棹歌齐举。风不动、采苹双桨，翠鬟相语。

月殿欲浮蟾兔魄，海神不放鱼龙舞。到今宵、秋气十分清，无今古。

君试唤，扁舟侣。来伴我，潇湘渚。共夷犹春浪，笑歌秋浦。

霸越独高身退后，尘缨未濯人谁许。叹酒杯、不到子陵台，刘伶土。

作者简介：陈三聘，宋代诗词家。约公元一一六二年前后在世。字梦弼（或写作“㢸”），南宋吴郡（今苏州）人。生卒年均不详，约宋高宗绍兴末前后在世。生平事迹无考。工词，有《和石湖词》一卷，入选《强村丛书》传于世。